

Οί 9 ί(Λΐ 5 ^ 9 ηεοΙ 6γ I 
ΤίίθούοΓοε Μουιηαρι 
ϋ3ΐβ: 2007.02 .μΛ9:07:31 
ΕΕΤ 

Ρθ35θπ: δίβΠΒο ΡϋΡ 
(θΓπΙυθόόβοΙ) | 
ΐοοείίοπ: Α0τβ|5, ΕΙΙίγιϊΚο 
Τ γρ09Γ3ίί0 


1459 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 134 


ΠΕΡΙΕΧΟΜΕΝΑ 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Περί δημοσιεύσεως στην Εφημερίδα της Κυβερνήσε- 
ως αποφάσεως της Ολομέλειας της Βουλής «Οι¬ 
κονομική ενίσχυση από τη Βουλή των ανήλικων 
τέκνων του σμηναγού Κωνσταντίνου Ηλιακή του 
Ιωάννη, πιλότου αεροπλάνου Ρ-16, ο οποίος έχα¬ 
σε τη ζωή του κατά την πτώση του Ρ-16 στην πε¬ 


ριοχή νήσου Καρπάθου στις 23.5.2006». 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Ορισμός Προέδρου του Συμβουλίου Εθνικής Ενερ¬ 
γειακής Στρατηγικής (Σ.Ε.Ε.Σ.). 2 

ΑΠΟΦΑΣΕΙΣ 


Συμπλήρωση των διατάξεων της υπ’ αριθμ. ΠΔ/ 

ΤΕ 1955/2.7.1991, όπως ισχύει, που αφορούν τη 
χρηματοδότηση φυσικών και νομικών προσώπων 
από τα πιστωτικά ιδρύματα για την αγορά 
τίτλων. 3 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ 
Τ ΗΣ ΒΟΥΛΗ Σ 

Αριθμ. 5296/4259 (1) 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Οικονο¬ 
μική ενίσχυση από τη Βουλή των ανήλικων τέκνων 
του σμηναγού Κωνσταντίνου Ηλιάκη του Ιωάννη, πι¬ 
λότου αεροπλάνου Ρ-16, ο οποίος έχασε τη ζωή του 
κατά την πτώση του Ρ-16 στην περιοχή νήσου Καρ¬ 
πάθου στις 23.5.2006». 

Η ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος. 

2. Την από 8 Ιουνίου 2006 ομόφωνη απόφαση της 
Διάσκεψης των Προέδρων. 

3. Την κατά την ΡΞΔ' συνεδρίαση της 28 Ιουνίου 2006 
ομόφωνη απόφαση της Ολομέλειας της Βουλής των 
Ελλήνων. 


30 Ιουνίου 2006 

4. Το άρθρο 91 του Κανονισμού της Βουλής (Μέρος Β' 
- ΦΕΚ 51 Α'/10.4.1997), παραγγέλουμε: 

Τη δημοσίευση στην Εφημερίδα της Κυβερνήσεως της 
απόφασης αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 

Οικονομική ενίσχυση από τη Βουλή των ανήλικων τέ¬ 
κνων του σμηναγού Κωνσταντίνου Ηλιάκη του Ιω¬ 
άννη, πιλότου αεροπλάνου Ρ-16, ο οποίος έχασε τη 
ζωή του κατά την πτώση του Ρ-16 στην περιοχή νή¬ 
σου Καρπάθου στις 23.5.2006. 

Η ΒΟΥΛΗ ΤΩΝ ΕΛΛΗΝΩΝ 

Έχοντας υπόψη: 

1. Τα άρθρα 65, 70 και 72 παρ. 1 του Συντάγματος. 

2. Τα άρθρα 11 παρ. 4 και 120 παρ. 7 του Κανονισμού 
της Βουλής (Μέρος Κοινοβουλευτικό) σε συνδυασμό 
προς τα άρθρα 119 παρ. 2 περίπτωση ιη' και 123 παρ. 1 
του Κανονισμού της Βουλής (Μέρος Β'). 

3. Την ανάγκη απόδοσης τιμής στο σμηναγό Κων¬ 
σταντίνο Ηλιάκη του Ιωάννη, ο οποίος στις 23 Μαίου 
2006 έπεσε ηρωικά κατά την εκτέλεση του καθήκοντος 
του, όταν το αεροσκάφος Ρ-16, του οποίου ήταν κυ¬ 
βερνήτης, συγκρούσθηκε και συνετρίβη στη θαλάσσια 
περιοχή νήσου Καρπάθου κατά τη διάρκεια αποστο¬ 
λής αναγνώρισης τουρκικών αεροσκαφών, αποφασίζει 
ομοφώνως: 

1. Την ετήσια οικονομική ενίσχυση, από τον προϋπο¬ 
λογισμό της Βουλής, των Μαριαλένα Κων/νου Ηλιάκη 
και Ιωάννη Κων/νου Ηλιάκη ανήλικων τέκνων του σμη¬ 
ναγού Κωνσταντίνου Ηλιάκη. Η οικονομική ενίσχυση 
θα παρέχεται στους Μαριαλένα Κων/νου Ηλιάκη και 
Ιωάννη Κων/νου Ηλιάκη μέχρι την ενηλικίωσή τους και 
σε περίπτωση συνέχισης των σπουδών τους σεΊδρυμα 
Τριτοβάθμιας Εκπαίδευσης μέχρι το 25° έτος της ηλικίας 
τους, ανεξαρτήτως της οικονομικής κατάστασης των 
ιδίων ή της οικογένειά τους και ανεξαρτήτως οποιοσ¬ 
δήποτε άλλης τυχόν παροχής από την Πολιτεία. 

2. Με απόφαση του Προέδρου της Βουλής θα καθο- 
ρισθεί το ύψος του ποσού της οικονομικής ενίσχυσης 
της παρ. 1, το οποίο θα καταβάλλεται στην αρχή κάθε 
έτους, αρχής γενομένης από το έτος 2006. Με την ίδια 
απόφαση θα καθορίζεται ο τρόπος καταβολής του ανω¬ 
τέρω ποσού, καθώς και κάθε άλλη λεπτομέρεια για 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


την εφαρμογή της παρ. 1. Το ανωτέρω ποσό μπορεί να 
αναπροσαρμόζεται κάθε έτος με απόφαση του Προέ¬ 
δρου της Βουλής. 

3. Το ανωτέρω ποσό θα καταβάλλεται για λογαριασμό 
των Μαριαλένα Κων/νου Ηλιάκη και Ιωάννη Κων/νου Ηλι¬ 
ακή στη μητέρα τους Αλεξάνδρα χήρα του Κωνσταντί¬ 
νου Ηλιάκη το γένος Σκουλά ή σε όποιον άλλον θα έχει, 
τυχόν, την επιμέλειά τους μέχρι την ενηλικίωσή τους 
και σε περίπτωση που συνεχίσουν τις σπουδές τους και 
μέχρι το 25° έτος της ηλικίας τους στους ίδιους, υπό 
την προϋπόθεση προσκόμισης σχετικής βεβαίωσης από 
το οικείο Ίδρυμα Τριτοβάθμιας Εκπαίδευσης για την 
κανονική συνέχιση των σπουδών τους. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 13 της 28.6.2006 

Ορισμός Προέδρου του Συμβουλίου Εθνικής Ενεργεια¬ 
κής Στρατηγικής (Σ.Ε.Ε.Σ.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις της παρ. 2 του άρθρου 3 του ν. 
3438/2006 «Σύσταση Συμβουλίου Εθνικής Ενεργειακής 
Στρατηγικής - Ρύθμιση θεμάτων Υπουργείου Ανάπτυξης» 
(ΦΕΚ Α’ 33) και 

β. την από 5.5.2006 πρόταση του Υπουργού Ανάπτυξης, 
αποφασίζει: 

Ορίζει τον Ραφαήλ Μωϋσή του Ασέρ, Μηχανολόγο, 
Διδάκτορα του Τεχνολογικού Ινστιτούτου Μασαχουσέ- 
της, ως Πρόεδρο του Συμβουλίου Εθνικής Ενεργειακής 
Στρατηγικής (Σ.Ε.Ε.Σ.). 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
Ακριβές Αντίγραφο 

Ο Γενικός Γραμματέας της Κυβέρνησης 
ΑΡΓΥΡΙΟΣ ΚΑΡΡΑΣ 


ΑΠΟΦΑΣΕΙΣ 

Αριθμ. 1004 (3) 

Συμπλήρωση των διατάξεων της ΠΔ/ΤΕ 1955/2.7.1991, 
όπως ισχύει, που αφορούν τη χρηματοδότηση φυσι¬ 
κών και νομικών προσώπων από τα πιστωτικά ιδρύ¬ 
ματα για την αγορά τίτλων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
(Πράξη Διοικητή αριθμ. 2580/15.6.2006) 

Αφού έλαβε υπόψη: 

α) Τις διατάξεις του Καταστατικού της Τράπεζας της 
Ελλάδος. 

β) Το άρθρο 1 του ν. 1266/1982 «Όργανα ασκήσεως της 
νομισματικής πιστωτικής και συναλλαγματικής πολιτι¬ 
κής και άλλες διατάξεις», 

γ) Το άρθρο 2, παραγρ. 9 και 10 του ν. 2076/1992, 
όπως ισχύει. 

δ) Τα άρθρα 7 και 8 του π.δ. 51/1992, όπως ισχύει. 

ε) Τις διατάξεις της παραγρ. Ια, Ν του Κεφ. Α της 
ΠΔ/ΤΕ 1955/2.7 1991 (όπως έχουν τροποποιηθεί με την 
ΠΔ/ΤΕ 2459/17.3.2000), με τις οποίες παρασχέθηκε η 
ευχέρεια στις τράπεζες να χρηματοδοτούν φυσικά και 
νομικά πρόσωπα για την απόκτηση μετοχών ή εταιρικών 
μεριδίων, εφόσον με την αγορά των τίτλων εξασφαλί¬ 
ζεται, διατηρείται ή επαυξάνεται από το δανειζόμενο 
η συμμετοχή στο μετοχικό κεφάλαιο επιχείρησης με 
ποσοστό τουλάχιστον 5%, 

στ) Τη σημασία που αποδίδεται από την ισχύουσα 
νομοθεσία στους μετόχους επιχειρήσεων με σημαντική 
συμμετοχή, προκειμένου δε περί πιστωτικών ιδρυμάτων 
και στους δέκα μεγαλύτερους μετόχους, σύμφωνα με τις 
διατάξεις του άρθρου 6 του ν. 2076/1992, όπως ισχύει, 
αποφάσισε τα εξής: 

Συμπληρώνονται οι διατάξεις του Κεφ. Α (παραγρ. Ια, 
Ν) της ΠΔ/ΤΕ 1955/2.7.1991, όπως ισχύει και καθορίζεται 
ότι επιτρέπεται και η χρηματοδότηση φυσικών και νο¬ 
μικών προσώπων που συμπεριλαμβάνονται στους δέκα 
μεγαλύτερους μετόχους ή κατόχους εταιρικών μεριδίων 
επιχείρησης, για την απόκτηση αντίστοιχα μετοχών ή 
εταιρικών μεριδίων, εφόσον με την αγορά των τίτλων 
διατηρείται ή επαυξάνεται από το δανειζόμενο (φυσικό 
ή νομικό πρόσωπο) το ποσοστό συμμετοχής του στο 
κεφάλαιο της επιχείρησης. 

Για τον προσδιορισμό των, κατά τα ανωτέρω, μεγα¬ 
λύτερων μετόχων εφαρμόζονται τα προβλεπόμενα στις 
παρ. 9 και 10 του άρθρου 2 του ν. 2076/1992, όπως ισχύει 
και στα άρθρα 7 και 8 του π.δ. 51/1992, όπως ισχύει. 

Από τις διατάξεις της παρούσας πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως.. 

Αθήνα, 19 Ιουνίου 2006 
Ο Διοικητής 
Ν. ΓΚΑΡΓΚΑΝΑΣ 

